
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 379 

18 Μαρτίου 2015 


ΑΠΟΦΑΣΕΙ Σ 

Αριθμ. Π23ΓΥΓΓ-8646 

Καθορισμός αρμοδιοτήτων Υπηρεσιακού Γενικού Γραμ- 
ματέα και Αναπληρωτή Υπηρεσιακού Γ ενικού Γ ραμ- 
ματέα του Υπουργείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 4 του άρθρου 2 και 
της παραγράφου 2 του άρθρου 3 του Οργανισμού του 
Υπουργείου Εξωτερικών, που κυρώθηκε με το άρθρο 
πρώτο του Ν. 3566/2007 «Κύρωση ως Κώδικα του “Ορ¬ 
γανισμού του Υπουργείου Εξωτερικών"» (Α' 117). 

2. Τις διατάξεις του Π.Δ. 230/1998 «Αρμοδιότητες και 
διάρθρωση της Κεντρικής Υπηρεσίας του Υπουργείου 
Εξωτερικών» (Α' 177), όπως τροποποιηθέν ισχύει. 

3. Τις διατάξεις του άρθρου 54, όπως τροποποιήθηκε 
με τη διάταξη του άρθρου 2 παρ. Ια του Π.Δ. 216/2006 
(Α' 218) και της παραγράφου 2 του άρθρου 90 του Κώ¬ 
δικα Νομοθεσίας για την Κυβέρνηση και τα κυβερνητικά 
όργανα, που κωδικοποιήθηκε με το άρθρο πρώτο του 
Π.Δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

4. Το Π.Δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 21). 

5. Τις διατάξεις του άρθρου 9 του Ν. 4148/2013 «Σύστα¬ 
ση Γ ραφείου Ελληνικής Προεδρίας και άλλες διατάξεις» 
(Α' 99), με το οποίο τροποποιήθηκε η παράγραφος 12α 
του άρθρου 49 του Ν. 3943/2011 «Καταπολέμηση της 
φοροδιαφυγής, στελέχωση των ελεγκτικών υπηρεσιών 
και άλλες διατάξεις αρμοδιότητας Υπουργείου Οικο¬ 
νομικών» (Α' 66). 

6. Την υπ’ αριθ. Π7Π37β-449/09.02.2015 (Υ.Ο.Δ.Δ. 47) 
κοινή απόφαση του Πρωθυπουργού και του Υπουργού 
Εξωτερικών περί τοποθέτησης του Δημητρίου Παρα- 
σκευόπουλου, Πρέσβεως, στη θέση του Υπηρεσιακού 
Γενικού Γραμματέα του Υπουργείου Εξωτερικών. 

7. Την υπ’ αριθ. Π7Σ23β-5659/24.02.2015 (Υ.Ο.Δ.Δ. 93) 
κοινή απόφαση του Πρωθυπουργού και του Υπουργού 
Εξωτερικών περί τοποθέτησης του Μιχαήλ Σπινέλλη, 
Πρέσβεως, στη θέση του Αναπληρωτή Υπηρεσιακού 
Γενικού Γραμματέα του Υπουργείου Εξωτερικών. 


8. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε τις αρμοδιότητες του Υπηρεσιακού 
Γ ενικού Γ ραμματέα του Υπουργείου Εξωτερικών, Δημη¬ 
τρίου Παρασκευόπουλου, Πρέσβεως, ως εξής: 

1. Να συμβουλεύει ως επικεφαλής της Υπηρεσιακής 
Ιεραρχίας τον Υπουργό Εξωτερικών επί θεμάτων εξωτε¬ 
ρικής πολιτικής και διοίκησης, να συντονίζει την δράση 
της Κεντρικής και Περιφερειακής Υπηρεσίας του Υπουρ¬ 
γείου και να ασκεί γενική επ’ αυτών εποπτεία. 

2. Να έχει τη γενική εποπτεία των Αρχών της Εξω¬ 
τερικής Υπηρεσίας ως επικεφαλής της Υπηρεσιακής 
Ιεραρχίας. 

3. Να συγκαλεί υπό την Προεδρία του σε τακτά χρο¬ 
νικά διαστήματα τους Γενικούς Διευθυντές και όσους 
από τους Διευθυντές κρίνει σκόπιμο, για συντονισμό 
των ενεργειών της Διπλωματικής Υπηρεσίας. 

4. Να προετοιμάζει τη σύγκληση του Συμβουλίου Πο¬ 
λιτικών Υποθέσεων του άρθρου 31 του Ν. 3566/2007. 

5. Να συμμετέχει ως τακτικό μέλος στο Εθνικό Συμ¬ 
βούλιο Εξωτερικής Πολιτικής. 

Β. Καθορίζουμε τις αρμοδιότητες του Αναπληρωτή 
Υπηρεσιακού Γ ενικού Γ ραμματέα του Υπουργείου Εξω¬ 
τερικών, Μιχαήλ Σπινέλλη, Πρέσβεως, ως εξής: 

1. Να υποβάλει υπομνήματα στο Συμβούλιο της Επι¬ 
κράτειας ή τα άλλα Διοικητικά Δικαστήρια, επί προ¬ 
σφυγών και αιτήσεων στα Δικαστήρια αυτά του πάσης 
φύσεως προσωπικού του Υπουργείου Εξωτερικών. 

2. Να υποβάλει ερωτήματα στο Γ ραφείο του Νομικού 
Συμβούλου του Κράτους στο Υπουργείο Εξωτερικών. 

3. Στον Αναπληρωτή Υπηρεσιακό Γενικό Γραμματέα 
του Υπουργείου Εξωτερικών, μεταβιβάζουμε τις εξής 
αρμοδιότητες της ΣΤ' Γ ενικής Διεύθυνσης Προσωπικού, 
Διοικητικής Οργάνωσης και Οικονομικής Διαχείρισης: 

α) Την έκδοση πράξεων, αποφάσεων και κλήσεων 
σχετικών με την υπηρεσιακή κατάσταση του πάσης 
φύσεως προσωπικού του Υπουργείου Εξωτερικών, όλων 
των κλάδων και κατηγοριών, μόνιμου και μη μόνιμου, με 
σύμβαση ή με οποιαδήποτε άλλη σχέση ιδιωτικού δι¬ 
καίου, μετακλητών και μη, και ιδίως (ειδικότερα) αυτών, 
που αφορούν σε προαγωγές, εντολές τοποθετήσεων, 
μεταθέσεων και ειδικών αποστολών, μετά από απόφαση 
του αρμόδιου Υπηρεσιακού Συμβουλίου, καθώς και την 
ένταξη και μονιμοποίηση του προσωπικού αυτού. 

β) Την έκδοση εντολών για όλες τις υπηρεσιακές 
μετακινήσεις ή ειδικές αποστολές του πόσης φύσεως 
προσωπικού του Υπουργείου Εξωτερικών, ανεξαρτήτως 
κλάδου και βαθμού, καθώς και υπαλλήλων άλλων Υπουρ¬ 
γείων και ιδιωτών, οι οποίοι μεταβαίνουν στο εξωτερικό, 
στα πλαίσια αποστολών αρμοδιότητος του Υπουργείου 
Εξωτερικών. 

γ) Την έκδοση αποφάσεων εξουσιοδοτήσεως για το 
χειρισμό διαβαθμισμένου υλικού και άρσεως αυτών. 

4. Από τα θέματα που ανήκουν στην αρμοδιότητα της 
ΣΤ4 Διεύθυνσης Οικονομικής Διοίκησης μεταβιβάζουμε 
τις εξής αρμοδιότητες: 

α) Την αρμοδιότητα ενίσχυσης των πιστώσεων από 
το τακτικό αποθεματικό και της μεταφοράς πιστώσεων. 

β) Την αρμοδιότητα έγκρισης δαπανών για μεταφο¬ 
ρά οικοσκευών, καθώς και αποθηκεύτρων οικοσκευών, 
ανεξαρτήτως ποσού. 

γ) Την αρμοδιότητα χρηματοδοτήσεων, καθώς και κα¬ 
τανομής έργων ενταγμένων στο Πρόγραμμα Δημοσίων 
Επενδύσεων. 

δ) Την αρμοδιότητα έγκρισης δαπανών για όλες τις 
υπηρεσιακές μετακινήσεις, ειδικές αποστολές, αποσπά¬ 
σεις και μεταθέσεις των αναφερομένων στην παράγρα¬ 
φο Β3β προσώπων. 

5. Από τα θέματα που ανήκουν στην αρμοδιότητα της 
ΣΤ5 Διεύθυνσης Προμηθειών και Λειτουργικών Δαπανών 
μεταβιβάζουμε τις εξής αρμοδιότητες: 

α) Την αρμοδιότητα έγκρισης δαπανών για σύναψη 
αρχικών συμβάσεων μισθώσεων κτιρίων, αναμισθώσεων 
ή αναπροσαρμογών μισθωμάτων κτιρίων της Κεντρικής 
και των Αρχών της Εξωτερικής Υπηρεσίας, καθώς και 
την κατάρτιση του πίνακα αρχικής κατανομής των πι¬ 
στώσεων δημοσίων σχέσεων. 

β) Τις επιμέρους εγκριτικές αποφάσεις των δημοσίων 
σχέσεων, εισφορών και μισθωμάτων. 

γ) Την αρμοδιότητα έγκρισης δαπανών προμηθειών 
αγαθών κεφαλαιακού εξοπλισμού, λειτουργικών δαπα¬ 
νών, παροχής υπηρεσιών και υπογραφής όλων των σχε¬ 
τικών συμβάσεων, μέχρι του ποσού των εκατό χιλιάδων 
ευρώ (100.000,00 €). Μέχρι του ποσού των δεκαπέντε 
χιλιάδων ευρώ (15.000,00 €) η αρμοδιότητα αυτή μετα¬ 
βιβάζεται και στο Διευθυντή της ΣΤ5 Διεύθυνσης Προ¬ 
μηθειών και Λειτουργικών Δαπανών. 

6. Την αρμοδιότητα για την έκδοση χρηματικών ενταλ¬ 
μάτων προπληρωμής σύμφωνα με τις διατάξεις των 
εδαφίων 2, 3 και 4 της παραγράφου 5 του άρθρου 2 


του Π.Δ. 151/1998 (Α' 116), καθώς και την κατάρτιση του 
σχετικού πίνακα. 

7. Την έγκριση των δαπανών παραστάσεως του Κρά¬ 
τους και ξενίας στο εξωτερικό. 

8. Την έγκριση των δαπανών δεξιώσεων, γευμάτων 
και κάθε είδους φιλοφρονήσεων χάριν ξένων διπλω¬ 
ματικών αποστολών, επισήμων ή άλλων παραγόντων 
στην ημεδαπή. 

Γ. Τον Αναπληρωτή Υπηρεσιακό Γενικό Γραμματέα 
σε περίπτωση απουσίας, ελλείψεως ή κωλύματος του 
αναπληρώνει σε όλες τις καθοριζόμενες αρμοδιότητες, 
ο ΣΤ' Γ ενικός Διευθυντής Προσωπικού, Διοικητικής Ορ¬ 
γάνωσης και Οικονομικής Διαχείρισης. 

Δ. Αρμοδιότητες αναφερόμενες στην παράγραφο 
Β3α, στην παράγραφο Β3β, στην παράγραφο Β3γ, σε 
περίπτωση απουσίας ή κωλύματος του Αναπληρωτή 
Υπηρεσιακού Γενικού Γραμματέα και του ΣΤ' Γενικού 
Διευθυντή Προσωπικού, Διοικητικής Οργάνωσης και 
Οικονομικής Διαχείρισης ασκούνται από το Διευθυντή 
της ΣΤ1 Διεύθυνσης Προσωπικού και Διοικητικής Ορ¬ 
γάνωσης. 

Ε. Αρμοδιότητες αναφερόμενες στην παράγραφο 
Β4δ της παρούσας απόφασης, σε περίπτωση απουσί¬ 
ας ή κωλύματος του Αναπληρωτή Υπηρεσιακού Γ ενικού 
Γ ραμματέα και του ΣΤ' Γ ενικού Διευθυντή Προσωπικού, 
Διοικητικής Οργάνωσης και Οικονομικής Διαχείρισης 
ασκούνται από το Διευθυντή της ΣΤ4 Διεύθυνσης Οι¬ 
κονομικής Διοίκησης. 

ΣΤ. Αρμοδιότητες αναφερόμενες στην παράγραφο 
Β5β της παρούσας απόφασης, σε περίπτωση απουσίας 
ή κωλύματος του Αναπληρωτή Υπηρεσιακού Γενικού 
Γ ραμματέα και του ΣΤ' Γ ενικού Διευθυντή Προσωπικού, 
Διοικητικής Οργάνωσης και Οικονομικής Διαχείρισης 
ασκούνται από το Διευθυντή της ΣΤ5 Διεύθυνσης Προ¬ 
μηθειών και Λειτουργικών Δαπανών. 

Ζ. Όλες οι παραπάνω αρμοδιότητες θα ασκούνται 
παράλληλα και από τον Υπουργό Εξωτερικών. 

Η. Από την έναρξη ισχύος της παρούσας απόφα¬ 
σης καταργείται η υπ’ αριθ. Π23ΓΥΓΓ-29287/08.07.2013 
(Β' 1675) όμοια απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΚΟΤΖΙΑΣ 

